નવા વર્ષની પાર્ટી ઘણી ઓછી થવાની વાતો હોય છે, પરંતુ યુવાનોએ આખી રાત ખુલ્લામને મોજ માણવા ખાનગીમાં શરાબ-શબાબની પાર્ટીનાં આયોજનો ઘડી કાઢ્યાં હોય છે. આવી પાર્ટીઓમાં બિયર, વૉડકા કે ટકીલાના પેગ ભરીને યુવક-યુવતીઓ મસ્ત બનીને પાર્ટીને ઍન્જોય કરે છે. આવી ખાનગી પાર્ટીઓમાં મુંબઈ અને દિલ્હીથી બાર ગર્લ્સને પણ બોલાવવામાં આવે છે. મહેફિલની શાનમાં વધારો કરવા રશિયન ડાન્સરો પણ બોલાવાય છે. જોકે પાર્ટીની ચરમસીમા તો ત્યારે આવે, જ્યારે એક ખૂણામાં નશીલા પદાર્થનું સેવન થતું હોય. આવી પાર્ટીઓમાં યંગસ્ટર્સની સાથે ભદ્ર પરિવારની યુવતીઓ પણ બિન્ધાસ્ત ડ્રગ્સ લેતી હોય છે.